《寿金员外父母》
明代·张弼

括苍山中双凤凰，九苞五采何辉光。雌雄相应鸣朝阳，易春浩荡殊未央。

凤凰敛翅白云乡，群雏连轩起高翔。凤兮凰兮岁月长，花甲才周何足量。

昆崙竹实盈瑶筐，昆崙云窦流瑶浆。俛饮仰啄三千霜，两轮日月空自忙。

神尧传中元姓张，泰山为豆海为觞。更邀月娥舞霓裳，寿比凤凰寿无疆，高歌同看混玄黄。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。